Jucând pentru naționala Poloniei din 2008, Lewandowski a strâns peste 100 de apariții și a fost membru al echipei pentru Euro 2012, Euro 2016 și Campionatul Mondial din 2018. Cu 55 de goluri, se clasează pe locul întâi în ierarhia golgheterilor polonezi din istorie. În 2015, a fost votat Sportivul polonez al anului și în 2016 a ieșit al patrulea în clasamentul pentru Balonul de Aur. A fost desemnat Jucătorul polonez al anului de șapte ori, record pentru acest clasament. "The Guardian" l-a considerat ca fiind al cincilea cel mai bun fotbalist al planetei în 2015.